
BUBLIŲ TVENKINIO HIDROTECHNIKOS KOMPLEKSO ANT OBELĖS UPĖS
VIEŠOJO NUOMOS KONKURSO SĄLYGOS

I SKYRIUS
BENDROSIOS NUOSTATOS

1. Kėdainių rajono savivaldybė (toliau – Savivaldybė) viešojo konkurso būdu pagal toliau pateiktas nuomos sąlygas (toliau – Sąlygos) nuomoja Bublių tvenkinio hidrotechnikos kompleksą ant Obelės upės, esantį Kėdainių r. sav., Vilainių sen., Taučiūnų k., plane pažymėtą U1-12, unikalus numeris 4400-5953-0350 (toliau – Statinys), hidroenergetikai.
[bookmark: _Hlk181263514]2. Nuomos konkursas vykdomas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Valstybei nuosavybės teise priklausančių žemės ūkio paskirties hidrotechnikos kompleksų nuomos hidroenergetikai taisyklėmis, patvirtintomis Lietuvos Respublikos Vyriausybės 2002 m. gegužės 9 d. nutarimu Nr. 651 „Dėl žemės ūkio paskirties hidrotechnikos kompleksų naudojimo hidroenergetikai“, Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašu (toliau – Aprašas), patvirtintu Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto, valstybės ir savivaldybių nekilnojamojo turto nuomos“, Kėdainių rajono savivaldybės tarybos 2024 m. rugsėjo 27 d. sprendimu Nr. TS-300 „Dėl valstybei nuosavybės teise priklausančių žemės ūkio paskirties hidrotechnikos kompleksų nuomos“ bei šiomis Sąlygomis. 
[bookmark: _Hlk181272972]3. Nuomos konkursas vykdomas laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų bei konfidencialumo ir nešališkumo reikalavimų. 

II SKYRIUS
INŽINERINIO STATINIO DALIES NUOMOS SĄLYGOS
 
	4. Nuomojamas turtas – Bublių tvenkinio hidrotechnikos kompleksas ant Obelės upės, esantis Kėdainių r. sav., Vilainių sen., Taučiūnų k., plane pažymėtas U1-12, unikalus numeris 4400-5953-0350, naudojimo paskirtis – hidrotechniniai statiniai.
5. Statinio savininkas – valstybė, Statinio valdytojas – Kėdainių rajono savivaldybė, Statinio nuomos konkurso vykdytojas  – Kėdainių rajono savivaldybės administracija, kodas 188768545, J. Basanavičiaus g. 36, LT-57288 Kėdainiai, kuri,  vadovaudamasi Kėdainių rajono savivaldybės tarybos 2024 m. rugsėjo 27 d. sprendimu Nr. TS-300 „Dėl valstybei nuosavybės teise priklausančių žemės ūkio paskirties hidrotechnikos kompleksų nuomos“, organizuoja viešąjį nuomos konkursą, pasirašo nuomos sutartį ir perdavimo–priėmimo aktą.
6. Nuomos tikslas ir Statinio naudojimo paskirtis – išnuomoti hidrotechninį Statinį hidroenergetikai ir eksploatuoti jį teisės aktų nustatyta tvarka. 
7. Nuomos terminas – 99 metai, skaičiuojant nuo Statinio perdavimo–priėmimo akto pasirašymo dienos.
	8. Pradinis metinis Statinio nuomos mokestis – 4 473 Eur (keturi tūkstančiai keturi šimtai septyniasdešimt trys eurai) su PVM. 
[bookmark: part_6d504bb93a1a492aa0d2a1c0503f2f2a]9. Nuomininkas nuompinigius pagal nuomotojo pateiktą sąskaitą-faktūrą už praėjusį mėnesį į nuomos sutartyje nurodytą nuomotojo sąskaitą banke turi sumokėti iki kiekvieno mėnesio 10 d. Nuomininkas, sutartyje nustatytu laiku nesumokėjęs nuompinigių, moka 0,05 proc. dydžio delspinigius už kiekvieną pradelstą dieną.
10. Vandens telkiniai hidroenergetikai naudojami ir priežiūra vykdoma Lietuvos Respublikos vandens įstatymo nustatyta tvarka. Konkurso laimėtojas (nuomininkas) savo lėšomis parengia / atnaujina tvenkinio naudojimo ir priežiūros taisykles, atitinkančias Tvenkinių ir patvenktų ežerų naudojimo ir priežiūros tvarkos aprašo, patvirtinto Lietuvos Respublikos aplinkos ministro 1997 m. birželio 25 d. įsakymu Nr. 109 „Dėl tvenkinių ir patvenktų ežerų naudojimo ir priežiūros tvarkos aprašo patvirtinimo“, nuostatas. Paviršinį vandenį naudojantiems asmenims turi būti sudarytos sąlygos naudoti paviršinį vandenį teisės aktų nustatyta tvarka.
11. Statinio naudojimo hidroenergetikai techninis ir darbo projektas rengiamas ir derinamas teisės aktų nustatyta tvarka, jų parengimą ir vykdymą finansuoja nuomininkas.
12. Statinio nuomininkas nuo nuomos sutarties ir perdavimo–priėmimo akto pasirašymo dienos perima iš Savivaldybės visas šio Statinio priežiūros funkcijas, nustatytas Lietuvos Respublikos teisės aktuose, ir pareigas, nustatytas nuomos sutartyje, ir atsako už jų nevykdymą ir / ar netinkamą vykdymą.

III SKYRIUS
 VIEŠOJO NUOMOS KONKURSO ORGANIZAVIMAS IR VYKDYMAS
 
	13. Viešasis nuomos konkursas organizuojamas ir vykdomas pagal Apraše nustatytas procedūras.	
	14. Konkurso dalyviai registruojami Kėdainių m., J. Basanavičiaus g. 36, 603 kab., Komisijos pirmininkė, Turto valdymo skyriaus vedėja Audronė Naujalienė, telefono numeris + 370 611 57 376, elektroninio pašto adresas audrone.naujaliene@kedainiai.lt, jos nesant  –  504 kab. Žemės ūkio skyriaus vedėja, Komisijos sekretorė, Ieva Lukošienė, telefono numeris + 370 691 11 538, elektroninio pašto adresas ieva.lukosiene@kedainiai.lt.
	15. Konkurso dalyvių registracijos ir vokų pateikimo terminas 2025 m. kovo 21-28 d. (imtinai) darbo dienomis 9.00-16.00 val., išskyrus pietų pertrauką 12-12.45 val.
         16. Konkurso dalyvių pradinio įnašo dydis – 3 mėnesių pradinio nuompinigių dydžio suma (1 118,25 Eur) turi būti sumokėta į Kėdainių rajono savivaldybės administracijos sąskaitą Nr. LT02 7044 0600 0619 6810 AB SEB banke iki atvykimo registruotis konkurso dalyviu.
[bookmark: _GoBack]         17. Pageidaujantieji dalyvauti konkurse nuomojamą Statinį gali apžiūrėti 2025 m. kovo 18-28 d. (imtinai) darbo dienomis 9.00-16.00 val., už turto apžiūrą atsakingas Komisijos narys, Žemės ūkio skyriaus vyriausiasis specialistas Saulius Jacius, telefono numeris + 370 646 36 404, elektroninio pašto adresas saulius.jacius@kedainiai.lt.
         18. Komisijos posėdis vyks Kėdainių m., J. Basanavičiaus g. 36, 603 kabinete, 2025 m. kovo 31 d. 9.20 val.        
IV SKYRIUS
NUOMOS SUTARTIES PASIRAŠYMAS IR TURTO PERDAVIMAS

         19. Nuomos sutarties ir perdavimo–priėmimo akto projekto formos yra Aprašo priedai, pagal kuriuos nuomotojas ir nuomininkas pasirašys nuomos sutartį ir perdavimo–priėmimo aktą.
          20. Turto valdytojas turto nuomos sutartį pasirašo su turto nuomos konkurso laimėtoju arba jo įgaliotu atstovu ne anksčiau kaip per 5 darbo dienas ir ne vėliau kaip per 10 darbo dienų nuo Komisijos protokolo pasirašymo, išskyrus tuos atvejus, kai konkurso laimėtojui informavus, kad jis negali nurodytu laiku atvykti pasirašyti nuomos sutarties, suderinama kita data.	
          21. Jeigu konkurso dalyvis, pripažintas konkurso laimėtoju, atsisako sudaryti nuomos sutartį arba nepranešęs, kad negali nurodytu laiku atvykti pasirašyti nuomos sutarties, neatvyksta pasirašyti nuomos sutarties, pradinis įnašas jam negrąžinamas. Tokiu atveju Komisijos sprendimu konkurso laimėtoju pripažįstamas kitas pagal eilę konkurso sąlygas atitinkančius dokumentus pateikęs konkurso dalyvis, pasiūlęs didžiausią valstybės turto nuompinigių dydį.
         22. Turto perdavimas įforminamas perdavimo–priėmimo aktu.

V SKYRIUS
 BAIGIAMOSIOS NUOSTATOS
 
         23. Valstybės turto nuomininkas neturi teisės:
	23.1. įkeisti nuomos teisės, perduoti jos kaip turtinio įnašo ar kitaip jos suvaržyti;
         23.2. išpirkti nuomojamą Valstybės turtą;
         23.3. be Valstybės turto valdytojo raštiško sutikimo subnuomoti turtą arba perleisti naudotis juo tretiesiems asmenims.
	24. Nuomininkui, pagerinusiam valstybės turtą, turėtos išlaidos neatlyginamos.	
	25. Ginčai, kilę dėl turto nuomos organizavimo ar jo rezultatų, nuomos sutarties vykdymo, sprendžiami įstatymų nustatyta tvarka. 
_______________
